Nóg ’n bank faseer tjeks uit | Netwerk24
Ná Nigerië sluit Shoprite ook winkel in Kenia
Die Shoprite-groep gaan 115 werknemers aflê en nog ’n winkel in Kenia sluit.
Deur Elvira Wood 07 Julie 2020 10:27
FNB gaan van 1 Januarie 2021 nie meer tjeks aanvaar nie. Foto: Pixabay
FNB sê Dinsdag in ’n verklaring dat hy van 1 Januarie 2021 geen tjeks sal aanvaar nie.
Die bank sê hy sal ook ander banke inlig om van dié datum nie FNB-tjeks te aanvaar nie.
FNB se aankondiging kom kort op die hakke van Absa en Investec wat ook binnekort nie meer tjeks gaan uitreik óf aanvaar nie.
FNB sê kliënte het nou ses maande om ander planne te maak, sou hulle steeds tjeks gebruik.
In ’n tydlyn wat die bank bekendgemaak het, gaan hy reeds van 1 Augustus geen tjeks binne tien dae verwerk nie.
Van 1 September sal verwerkte tjeks ook nie meer aan kliënte teruggestuur word nie. Digitale afskrifte van die tjeks sal aanlyn beskikbaar gestel word.
FNB sal van dié datum af ook geen nuwe tjekboeke druk nie.
“Die besluit om tjeks te laat vaar, is met groot oorweging geneem om te verseker dat ons alternatiewe betalings bied vir ons kliënte wat tjeks gebruik.
“Ons sal voortgaan om met ons kliënte saam te werk om ’n oorgang na alternatiewe betalings te verseker wat veiliger, doeltreffender en kostedoeltreffender is as tjeks,” sê Kenneth Matlhole, FNB se hoof verantwoordelik vir produkte.
Meer oor: Fnb | Banke | Bankdienste | Bankbedryf | Tjeks
Bank mag nie net jou geld vir Jan Taks gee nie
Standard Bank leen $185 m. om maatskappye te help
‘Wees waaksaam’ – digitale bedrog styg met 20%